### Resumé

Vejle Kommune vedtog i december 2020 Spildevandsplan 2020-2028.
Tillæg 19 til spildevandsplanen beskriver kloakering af et nyt boligområde i [adresse] (Lokalplan 1377)
Tillæg 19 har været i offentlig høring i 8 uger. Der er indkommet et høringssvar
Sagen fremlægges med henblik på endelig vedtagelse.

### Sagsfremstilling

Den 18 december 2024 sendte forvaltningen tillæg 19 til spildevandsplanen i offentlig høring i 8 uger. Forvaltningen har sendt tillægget i høring med henvisning til beslutning om at sende tillæg til spildvandsplaner, som omhandler mindre lokalplanområder, i offentlig høring [BY 8. nov. 2023] uden godkendelse af Byrådet. Tillæg 19 har været i ekstern høring i perioden fra 18. december 2024 til den 13 februar 2025.

Tillæg 19 vedrører ny kloakering af lokalplanområde 1377. Lokalplanområde 1377 vedrører et nyt boligområde i [adresse], som i dag er landbrugsjord. Området indgår ikke i den gældende spildevandsplan, hvorfor der er behov for et tillæg til spildevandsplanen. Se vedlagte bilag1.

Der er indkommet et høringssvar i høringsperioden. Høringssvaret fremgår af bilag 2, og vedrører bl.a. en fremtidig regnvandsledning på tilstødende matrikel. [adresse] og kommunen har haft en dialog med lodsejeren vedrørende placering af denne regnvandsledning. Kommunens svar på høringssvaret fremgår af bilag 3. Tillægget til spildevandsplanen er ikke ændret i forhold til det tillæg, der er sendt i offentlig høring.

### Økonomi

Kloakeringsprojektet finansieres af [adresse]S. Der opkræves tilslutningsbidrag for tilslutning af spildevand og regnvand i henhold til [adresse] gældende betalingsvedtægt.

### Klima og resiliensvurdering

Etablering af et nyt spildevandssystem med rør, pumper og bassinanlæg betyder øget CO²udledning ved etablering, drift samt rensning af spildevand på renseanlæg.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler overfor Økonomiudvalget og Byrådet at vedtage tillæg 19 til spildevandsplanen.

### Beslutning

Udsat.

Malthe Mikkelsen var fraværende.